title: Extremos cheograficos d'Aragón
text: Os extremos cheograficos d'Aragón son os quatre puntos cheograficos extremos d'Aragón, que se troban en quatre municipios: o municipio más septentrional d'Aragón que ye Ansó, o municipio más occidental Mont-reyal de Fariza, o municipio más meridional Abechuela y o municipio más oriental Sopeira.
  
  Aintro d'o municipio d'Ansó o nuclio situato más a o norte ye Zuriza, en o municipio d'Abechuela o nuclio más meridional ye Casas d'Arrioa, en o municipio de Mont-reyal de Fariza o punto situato más a l'ueste ye Granja de San Pedro mientres que en Sopeira o nuclio más oriental ye a propia capital d'o municipio.
  
  D'atra man o punto más alto d'Aragón se troba en a tuca d'o pico Aneto en o municipio de Benás con una altaria de 3.404 m. A localidat más alta ye Val de Linars con una altaria de 1.693 m. O punto más baixo ye Mequinenza con 75 m.
  
  Centro cheografico d'Aragón
  O centro cheografico d'Aragón se troba situau en as coordenadas 41°30′42,44659″N 0°39′49,44038″W, en o parache conoixiu como Despeñaciegos, en o municipio de Fuents d'Ebro.
  
  Referencias
  
  Cheografía d'Aragón